Ako na to: Editovanie videí v smartfóne a tablete
Tablety a hlavne smartfóny umožňujú nakrúcať videá jednoducho, pohodlne, s maximálnou pohotovosťou a vo veľmi vysokej kvalite, špičkové modely podporujú aj rozlíšenie 4K. A tak nakrúcate a nakrúcate, často bez toho, aby ste mali predstavu o výsledku. Vysoké kapacity interných úložných priestorov a pamäťových kariet vám umožnia postupne nahromadiť desiatky, často aj stovky záberov. No len niektorí používatelia tieto zábery pravidelne spracúvajú a vytvoria z nich finálne videá. Profesionáli aj pokročilí amatéri, samozrejme, preferujú editovanie na výkonnom domácom počítači alebo aspoň notebooku, v komfortnej aplikácii podporujúcej viac stôp a veľa pokročilých funkcií. Na to však treba čas, priestor a náladu. Po návrate z dovolenky väčšina mobilných filmárov spracovanie svojich výtvorov odkladá, takže časom aj zabudnú, aký mali tvorivý zámer radenia jednotlivých záberov. Editovanie videí priamo v mobilnom zariadení nemôže výkonom ani používateľským komfortom konkurovať počítačom, no tieto nevýhody sú viac než bohato vykompenzované pohotovosťou. Motiváciou na editovanie videí v mobilných zariadeniach je aj možnosť ich ukladania priamo z mobilu na YouTube či sociálne siete, prípadne prehrávanie na domácom televízore cez bezdrôtové pripojenie. Pokiaľ máte v smartfóne pripravenú vhodnú aplikáciu, ktorú na požadovanej úrovni ovládate, môžete zábery z fakultatívneho zájazdu postrihať do zaujímavého videa priamo v mobile už počas spiatočnej cesty autobusom. Výber aplikácie Asi očakávate, že článok bude pokračovať prehľadom aplikácií pre jednotlivé mobilné platformy, ale takýchto prehľadov ste už určite niekoľko čítali, preto uvedieme len rámcové odporúčania. Začneme platformou iOS (iPhone, iPad). Vyskúšajte najskôr aplikáciu Apple iMovie, ktorá vám pravdepodobne bude vyhovovať. Ak nie, vyberte si vhodnú aplikáciu z aplikačného obchodu App Store. To isté platí aj o používateľoch platformy Android. Tu implicitne aplikácia na editovanie videa nie je súčasťou platformy, nieked ...
Článok je uzamknutý Prihlásiť pomocou členstva PC REVUE
Pokračovanie článku patrí k prémiovému obsahu pre predplatiteľov. S digitálnym predplatným už od 10 € získate neobmedzený prístup k uzamknutému obsahu na celý rok. Objednať si ho môžete TU. Ak ho už máte prihláste sa TU